22.7.2022
MT
Il-Ġurnal Uffiċjali tal-Unjoni Ewropea
L 195/1
I (Atti leġiżlattivi)
REGOLAMENTI REGOLAMENT (UE) 2022/1278 TAL-PARLAMENT EWROPEW U TAL-KUNSILL tat-18 ta’ Lulju 2022 li jemenda r-Regolament (UE) Nru 508/2014 fir-rigward ta’ miżuri speċifiċi sabiex jittaffew il-konsegwenzi tal-gwerra ta’ aggressjoni tar-Russja kontra l-Ukrajna fuq l-attivitajiet tas-sajd u biex jiġu mitigati l-effetti tat-tfixkil fis-suq ikkawżat minn dik il-gwerra ta’ aggressjoni fuq il-katina talprovvista ta’ prodotti tas-sajd u tal-akkwakultura
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b’mod partikulari l-Artikoli 43(2) u 175 tiegħu, Wara li kkunsidraw il-proposta tal-Kummissjoni Ewropea, Wara li l-abbozz tal-att leġiżlattiv intbagħat lill-parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew (1), Wara li kkonsultaw lill-Kumitat tar-Reġjuni, Filwaqt li jaġixxu skont il-proċedura leġiżlattiva ordinarja (2), Billi: (1)
Il-gwerra ta’ aggressjoni tar-Russja kontra l-Ukrajna mill-24 ta’ Frar 2022 qed ikollha impatt fuq l-operaturi fis-settur tas-sajd u tal-akkwakultura fl-Unjoni.
It-tfixkil tal-flussi kummerċjali tal-prodotti bażiċi ewlenin għas-settur tas-sajd u tal-akkwakultura mir-Russja u l-Ukrajna intensifika f’daqqa ż-żieda fil-prezzijiet ta’ inputs ewlenin bħall-enerġija u l-materja prima.
Il-kummerċ bejn l-Ukrajna u l-Unjoni ntlaqat serjament ukoll min-nuqqas ta’ disponibbiltà tattrasport, billi l-ajruporti Ukreni saru inoperabbli minħabba l-attakki Russi, u l-operazzjonijiet kollha ta’ tbaħħir kummerċjali fil-portijiet Ukreni ġew sospiżi.
Il-kriżi attwali x’aktarx li jkollha konsegwenzi serji fuq il-provvista taċċereali, taż-żjut veġetali u tal-ħut abjad mir-Russja u mill-Ukrajna lejn l-Unjoni, u dan iwassal għal nuqqasijiet ta’ materja prima ewlenija u għal żieda sostanzjali fil-prezzijiet tal-għalf tal-ħut.
Parti mill-flotta tal-Unjoni waqfet missajd minħabba l-impossibbiltà li tiġi kkumpensata ż-żieda fil-kostijiet tal-input, bħall-prezzijiet għall-enerġija li qegħdin jogħlew u t-tnaqqis fil-profittabbiltà tas-sajd.
L-impatt ikkombinat tan-nuqqasijiet ta’ materja prima ewlenija u taż-żidiet fil-kostijiet qiegħed jinħass ukoll mis-setturi tat-trobbija u tal-ipproċessar tal-frott tal-baħar.
Għaldaqstant, hemm tfixkil sinifikanti fis-suq, ikkawżat minn żidiet sostanzjali fil-kostijiet, u minn tfixkil filkummerċ li jeħtieġ azzjoni effettiva u effiċjenti.
(1) L-Opinjoni tat-18 ta’ Mejju 2022 (għadha mhijiex ippubblikata fil-Ġurnal Uffiċjali).
(2) Il-Pożizzjoni tal-Parlament Ewropew tas-6 ta’ Lulju 2022 (għadha mhijiex ippubblikata fil-Ġurnal Uffiċjali) u d-Deċiżjoni tal-Kunsill tat18 ta’ Lulju 2022.